PMIndiaData/PMIndiaSum huggingface dataset:
শ্রী নরেন্দ্র মোদী এবং শ্রী প্রবীন্দ জুগনাউথ মরিশাস সুপ্রিম কোর্টের নতুন ভবনের যৌথভাবে উদ্বোধন করবেন

প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জুগনাউথ বৃহস্পতিবার (৩০শে জুলাই) মরিশাস সুপ্রিম কোর্টের নতুন ভবনের যৌথভাবে উদ্বোধন করবেন। ভিডিও কনফারেন্সের মাধ্যমে এই অনুষ্ঠানে মরিশাসের বিচার-বিভাগের পদস্থ আধিকারিকরা ছাড়াও দুটি দেশের বিশিষ্ট ব্যক্তিরা উপস্থিত থাকবেন। ভারতের অর্থানুকূল্যে এই ভবনটি নির্মিত হয়েছে। রাজধানী পোর্ট ল্যুই’তে ভারতের সহযোগিতায় পরিকাঠামো উন্নয়নের যে কাজ চলছে, তারই অঙ্গ হিসাবে এই ভবনটি নির্মাণ করা হয়েছে। ভারত মরিশাস’কে ২০১৬ সালে ৩৫ কোটি ৩০ লক্ষ মার্কিন ডলারের সমতুল বিশেষ আর্থিক প্যাকেজ দেওয়ার কথা ঘোষণা করেছিল। এই প্যাকেজের আওতায় যে ৫টি প্রকল্প বাস্তবায়িত হচ্ছে, তারই একটি এই সুপ্রিম কোর্ট ভবন। নির্দিষ্ট সময়ের আগেই নির্ধারিত ব্যয়ের কম অর্থে এই প্রকল্পের কাজ সম্পূর্ণ হয়েছে। ৪ হাজার ৭০০ বর্গমিটার এলাকা জুড়ে এই ১০ তলা এই ভবনটি ২৫ হাজার বর্গমিটার চত্বরের মধ্যে গড়ে উঠেছে। অত্যাধুনিক নকশায় নির্মিত এই ভবনটি পরিবেশ-বান্ধব। তাপ ও শব্দরোধী ব্যবস্থার পাশাপাশি বিদ্যুৎ সাশ্রয়ী ব্যবস্থাপনাও এখানে গড়ে তোলা হয়েছে। শ্রী মোদী এবং শ্রী জুগনাউথ ২০১৯ – এর অক্টোবরে মেট্রো প্রকল্পের প্রথম পর্যায় এবং নতুন একটি ইএনটি হাসপাতাল যৌথভাবে উদ্বোধন করেছিলেন। বিশেষ আর্থিক প্যাকেজের আওতায় গত বছর সেপ্টেম্বরে এই মেট্রো রেলের ১২ কিলোমিটার লাইনের কাজ শেষ হয়েছিল। দ্বিতীয় পর্যায়ে ১৪ কিলোমিটার লাইনের কাজ চলছে। ভারত ইএনটি হাসপাতাল প্রকল্পে মরিশাসে ১০০ শয্যার একটি হাসপাতাল নির্মাণের কাজে সাহায্য করেছিল। সুপ্রিম কোর্টের নতুন এই ভবনটি শহরের কেন্দ্রস্থলে একটি গুরুত্বপূর্ণ স্থাপত্যের নিদর্শন- ই হবে না , এটি উভয় দেশের শক্তিশালী দ্বিপাক্ষিক সম্পর্কের প্রতীক হিসেবে বিবেচিত হবে।
চিন ও মায়ানমার সফরে যাচ্ছেন প্রধানমন্ত্রী

নয়া দিল্লি: প্রধানমন্ত্রী শ্রীনরেন্দ্র মোদি চিনের জিয়ামেনে আগামী ৩-৫ সেপ্টেম্বরে অনুষ্ঠিতব্য নবম ব্রিকস শিখরসম্মেলনে যোগ দেবেন| এর পর প্রধানমন্ত্রী ৫-৭ সেপ্টেম্বর মায়ানমার সফরেও যাবেন| এ উপলক্ষে বেশকিছু ফেসবুকপোস্টে প্রধানমন্ত্রী বলেছেন: “ নবম ব্রিকস শিখর সম্মেলনেযোগ দিতে আমি ৩-৫ সেপ্টেম্বর ২০১৭ চিনের জিয়ামেন সফর করব| ভারতের সৌভাগ্য হয়েছিল গতবছরের অক্টোবর মাসে গোয়ায় এর আগের শিখর সম্মেলন আয়োজন করার| আমি গোয়া শিখরসম্মেলনের সিদ্ধান্ত ও ফলাফলের ওপর ভিত্তি করে আরও এগিয়ে যাওয়ায় আশাবাদী| আমিএবারও চিনের চেয়ারম্যানশিপে শক্তিশালী ব্রিকসের লক্ষ্য পূরণে সহায়তাকারী ফলপ্রসূআলোচনা এবং ইতিবাচক ফলাফলের জন্য আশাবাদী| পাঁচটি দেশের শিল্পপতিদেরপ্রতিনিধিত্বে গঠিত ব্রিকস বাণিজ্য পরিষদের সঙ্গেও আমরা আলোচনা করব| তাছাড়া, আমি ৫ সেপ্টেম্বররাষ্ট্রপতি শি জিনপিং-এর আহ্বানে আয়োজিত “উদীয়মান বাজার ও উন্নয়নশীল দেশ” নিয়ে একআলোচনায় ব্রিকসের সহযোগী দেশ সহ নয়টি অন্যান্য দেশের নেতাদের সঙ্গে ফলপ্রসূআলোচনায়ও আশাবাদী| শিখর সম্মেলনের ফাঁকেবিভিন্ন নেতাদের সঙ্গে দ্বিপাক্ষিক আলোচনা করার সুযোগও আমার হবে| উন্নয়ন ও শান্তিরজন্য সহযোগিতার ক্ষেত্রে এক দশক পার করে দ্বিতীয় দশক শুরু করা ‘ব্রিকসে’র ভূমিকাকেভারত বিশেষ মাত্রায় গুরুত্ব দিয়ে থাকে| বিশ্বের নানান প্রতিকুলতার মোকাবিলা করা এবংপৃথিবীর শান্তি ও নিরাপত্তা বজায় রাখার ক্ষেত্রে ব্রিকসের বিশেষ অবদান রয়েছে| আমি ৫-৭ সেপ্টেম্বররিপাবলিক অফ ইউনিয়ন অফ মায়ানমারের রাষ্ট্রপতি মহামান্য ইউ. হুতিন জ’-এর আমন্ত্রণেমায়ানমার সফরে যাবো| আমি আগেও ২০১৪ সালে আসিয়ান-ভারত শিখর সম্মেলনের সময় এই সুন্দরদেশটি সফর করেছি, কিন্তু মায়ানমারে এটা হবে প্রথমবারের মত আমার দ্বিপাক্ষিক সফর| আমি রাষ্ট্রপতি ইউ. হুতিনজ’-এর সঙ্গে এবং স্টেট কাউন্সিলর, বিদেশমন্ত্রী ও রাষ্ট্রপতির দফতরের মন্ত্রী মহামান্য ড্য আন সাং স্যু কি’র সঙ্গেও আলোচনারজন্য আশাবাদী| ২০১৬ সালে এই দুই বিশিষ্টজনের ভারত সফরের সময় তাঁদের সঙ্গে আমারআলোচনার সুযোগ হয়েছিল| এই সফরে আমাদেরদ্বিপাক্ষিক সম্পর্ক, বিশেষ করে মায়ানমারে ভারত যে উন্নয়ন সহযোগিতার ব্যাপককর্মসূচি ও আর্থ-সামাজিক সহায়তার কাজ করছে, সেগুলো নিয়ে এবং আমরা একসঙ্গে কাজ করতেপারি এমন আরও ক্ষেত্র উদ্ভাবনার বিষয়ে আমরা আলোচনা করব| তাছাড়া নিরাপত্তা,সন্ত্রাস-প্রতিরোধ, বাণিজ্য ও বিনিয়োগ, দক্ষতা উন্নয়ন, পরিকাঠামো ও বিদ্যুত এবংসংস্কৃতি নিয়ে আমাদের বর্তমান সহযোগিতার ক্ষেত্রকে আরও শক্তিশালী করার বিষয়ে আমরাআলোচনা করব| আমি প্রখ্যাত ঐতিহ্যের শহর‘বাগান’-এর সফরেও আশাবাদী, যেখানে ভারতের প্রত্নতাত্ত্বিক সংস্থা ‘আর্কেওলোজিক্যলসার্ভে অফ ইন্ডিয়া’ আনন্দ মন্দির সংস্কারে অসাধারণ ভূমিকা নিয়েছে| তাছাড়া গত বছরেরভূমিকম্পে ক্ষতিগ্রস্ত প্রচুর সংখ্যক বুদ্ধ-মন্দির ও ম্যুরালের পুনরুদ্ধারেও‘আর্কেওলোজিক্যল সার্ভে অফ ইন্ডিয়া’ কাজ করতে যাচ্ছে| আমি ইয়াঙ্গনে আমার সফরশেষ করব, যেখানে আমি ভারত ও মায়ানমারের মধ্যেকার সংযুক্ত ঐতিহ্যের প্রতীক বিভিন্নঐতিহাসিক ক্ষেত্র পরিদর্শন করব| আমি মায়ানমারে বসবাসকারীভারতীয় বংশোদ্ভুত মানুষদের সঙ্গেও সাক্ষাত ও আলোচনায় বিশেষভাবে আগ্রহী| শতাব্দীরথেকেও বেশি সময় ধরে এই মানুষরা সেখানে বসবাস করছেন| আমার দৃঢ় বিশ্বাস যে, এইসফর ভারত ও মায়ানমারের মধ্যেকার সম্পর্কের এক নতুন উজ্জ্বল অধ্যায়ের সূচনা করবেএবং আমাদের দুই দেশের সরকারের মধ্যে, আমাদের ব্যবসায়ী সমাজের মধ্যে এবং দুই দেশেরসাধারণ মানুষের মধ্যে আরও ঘনিষ্ট সহযোগিতার রূপরেখা তৈরিতে সহায়তা করবে|”
মহাত্মা ফুলের জন্মবার্ষিকীতে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মহাত্মা ফুলের ফুলের জন্মবার্ষিকীতে তাঁরপ্রতি শ্রদ্ধা নিবেদন করেছেন। এক বার্তায় তিনি বলেছেন, “মহাত্মা ফুলের জয়ন্তীঅনুষ্ঠানে তাঁর প্রতি প্রণত হই। সমাজ সংস্কার, মহিলাদের ক্ষমতায়ন এবং স্ত্রীশিক্ষার প্রসারে তাঁর নিঃস্বার্থ প্রয়াসের রূপান্তরমুখী প্রভাব ছিল স্পষ্ট”। …
জন্মাষ্টমী উপলক্ষে প্রধানমন্ত্রীর শুভেচ্ছাবার্তা

প্রধানমন্ত্রী শ্রী নরেন্দ্র মোদী জন্মাষ্টমী উপলক্ষে দেশবাসীকে শুভেচ্ছা জানিয়েছেন। তাঁর শুভেচ্ছাবার্তায় প্রধানমন্ত্রী বলেছেন,” শ্রীকৃষ্ণ জন্মাষ্টমী উপলক্ষে সকল দেশবাসীকে আমার আন্তরিক শুভকামনা জানাই। ভগবান শ্রীকৃষ্ণর আশীর্বাদ আমাদের জীবনে সুখ ও সুস্বাস্থ্য নিয়ে আসুক। জয় শ্রীকৃষ্ণ!”
মহারাষ্ট্রের প্রতিষ্ঠা দিবসে রাজ্যবাসীর প্রতি প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মহারাষ্ট্রের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “ মহারাষ্ট্র দিবস উপলক্ষে রাজ্যের ভাই-বোনদের জন্য আমার শুভেচ্ছা। দেশের উন্নয়নে মহারাষ্ট্রের উল্লেখযোগ্য অবদানের জন্য ভারত গর্বিত। আমি আগামী বছরগুলিতে রাজ্যের অগ্রগতি এবং সমৃদ্ধি প্রার্থনা করি। জয় মহারাষ্ট্র!”
মোরবী পরিস্থিতি নিয়ে উচ্চ পর্যায়ের পর্যালোচনা বৈঠকে পৌরহিত্য করেন প্রধানমন্ত্রী

নয়াদিল্লি, ৩১ অক্টোবর ২০২২ গুজরাটের গান্ধীনগরের রাজভবনে আজ মোরবী পরিস্থিতি নিয়ে উচ্চপর্যায়ের পর্যালোচনা বৈঠকে পৌরহিত্য করেন প্রধানমন্ত্রী শ্রী নরেন্দ্র মোদী। মোরবীতে দুর্ভাগ্যজনক এই বিপর্যয় ঘটার পর থেকে ত্রাণ ও উদ্ধার কাজে কি কি ব্যবস্থা নেওয়া হয়েছে সে বিষয়ে প্রধানমন্ত্রীকে বিস্তারিত জানানো হয়। বিপর্যয়ের সার্বিক দিক নিয়ে আলোচনা হয়। দুর্ঘটনাগ্রস্তরা যাতে সবরকম সহায়তা পান তা নিশ্চিত করার ওপর প্রধানমন্ত্রী আরও একবার জোর দিয়েছেন। এই উচ্চপর্যায়ের বৈঠকে উপস্থিত ছিলেন মুখ্যমন্ত্রী শ্রী ভূপেন্দ্রভাই প্যাটেল, স্বরাষ্ট্র প্রতিমন্ত্রী শ্রী হর্ষ সাঙ্ঘভি, গুজরাটের মুখ্যসচিব এবং পুলিশের মহানির্দেশক। এছাড়াও, গুজরাট রাজ্য বিপর্যয় ব্যবস্থাপনা কর্তৃপক্ষ এবং রাজ্যের স্বরাষ্ট্র দপ্তরের উচ্চপদস্থ আধিকারিকরা বৈঠকে উপস্থিত ছিলেন।
‘জনশক্তি’র অর্থ জনসাধারণের হাতে অধিকক্ষমতা – বললেন প্রধানমন্ত্রী

‘জনশক্তি’কথাটির অর্থই হ’ল জনসাধারণের ক্ষমতা। এই ‘জনশক্তি’র কারণেই দরিদ্র পরিবারের একজনসন্তান ভারতের প্রধানমন্ত্রী হয়ে উঠতে পারেন। মঙ্গলবারলোকসভায় রাষ্ট্রপতির ভাষণের ওপর ধন্যবাদ জ্ঞাপনকালে এই মন্তব্য করেন প্রধানমন্ত্রীশ্রী নরেন্দ্র মোদী। তিনি বলেন, তাঁর মতো অনেক মানুষই রয়েছেন, যাঁদের আত্মোৎসর্গেরসুযোগ ঘটেনি স্বাধীনতা সংগ্রামে অংশগ্রহণের মাধ্যমে। কিন্তু স্বাধীন ভারতে যাঁদেরজন্ম, তাঁদের জীবনের লক্ষ্য হওয়া উচিৎ দেশসেবা। ‘জনশক্তি’র ওপর আস্থা ও বিশ্বাসেযে সুফল মেলে সে কথা স্মরণ করিয়ে দিয়ে শ্রী মোদী দেশের জনসাধারণের অন্তর্নিহিতশক্তি বা ক্ষমতাকে উপলব্ধি করার আহ্বান জানান সাংসদদের উদ্দেশে। তাঁর মতে, এইভাবেইভারতকে এক নতুন উচ্চতায় নিয়ে যাওয়া সম্ভব। বাজেট পেশেরতারিখ এগিয়ে আনার যৌক্তিকতা প্রসঙ্গে প্রধানমন্ত্রী বলেন, এর ফলে আর্থিক সম্পদের উন্নততরসদ্ব্যবহার নিশ্চিত করা সম্ভব হবে। এর পাশাপাশি, দেশের পরিবহণ ক্ষেত্রটির দিকেবিশেষ লক্ষ্য ও নজর দেওয়াও আশু প্রয়োজন। এক অভিন্ন বাজেট পেশের মাধ্যমেই যে এইলক্ষ্য পূরণ সম্ভব সেকথা তাঁর বক্তব্যে তুলে ধরেন প্রধানমন্ত্রী। প্রধানমন্ত্রীহিসেবে তাঁর দায়িত্বভার গ্রহণের পর থেকে কাজকর্মের গতি যে ক্রমশ রূপান্তরমুখী হয়েউঠেছে, সে সম্পর্কে সন্তোষ প্রকাশ করে শ্রী মোদী বলেন, এক সময় আলোচনার বিষয়বস্তুছিল, বিভিন্ন কেলেঙ্কারি কান্ডে কত টাকা নয়-ছয় হয়েছে সে সম্পর্কে। কিন্তু বর্তমানেআলোচনার বিষয় হ’ল, কি পরিমাণ কালো টাকা এ পর্যন্ত উদ্ধার করা গেছে। প্রধানমন্ত্রীঘোষণা করেন যে, তাঁর এই সংগ্রাম দেশের দরিদ্র মানুষের স্বার্থেই। তাঁদের ন্যায্যঅধিকার প্রতিষ্ঠা করতে এই সংগ্রাম তিনি চালিয়ে যাবেন। কারণ, তাঁর সরকার নির্বাচনেরদৃষ্টিকোণ থেকে সবকিছু বিচার করে না। জাতির স্বার্থ রক্ষার কাজই সরকারের কাছে এক সর্বোচ্চঅগ্রাধিকারের বিষয়। বিমুদ্রাকরণকেস্বচ্ছ ভারত কর্মসূচির সঙ্গে তুলনা করে প্রধানমন্ত্রী বলেন, এর লক্ষ্য হ’ল – কালোটাকা ও দুর্নীতি থেকে ভারতকে মুক্ত করা। বিমুদ্রাকরণেরনিয়মকানুনের ঘন ঘন পরিবর্তনের বিরুদ্ধে সমালোচনার জবাবে প্রধানমন্ত্রী বলেন, যাঁরাসরকারের কাজে অহেতুক খুঁত বা দোষত্রুটি খুঁজে বেড়ান তাঁরাই এই সমালোচনার জনক।মহাত্মা গান্ধী জাতীয় গ্রামীণ কর্মসংস্থান নিশ্চিতকরণ কর্মসূচির নিয়মনীতিগুলিও তোহাজারবার পরিবর্তন করা হয়েছে। কৃষকদেরকল্যাণেই যে শস্য বিমা কর্মসূচির মতো পদক্ষেপগুলি গ্রহণ করা হয়েছে, সেকথাওপ্রধানমন্ত্রী উল্লেখ করেন তাঁর এদিনের ভাষণে। দেশের সশস্ত্রবাহিনীর কাজকর্মের ভুয়সী প্রশংসা করে শ্রী মোদী বলেন, জাতির প্রতিরক্ষায় তারাসবদিক থেকেই দক্ষ ও তৎপর। সংসদের বিতর্কও আলোচনায় উৎসাহ প্রকাশ ও অংশগ্রহণের জন্য সাংসদদেরও ধন্যবাদ দেন প্রধানমন্ত্রী।
প্রত্যক্ষ বিদেশি বিনিয়োগ নীতিতে প্রয়োজনীয়সংশোধন প্রস্তাব  :  সম্মতি কেন্দ্রীয় মন্ত্রিসভার

প্রত্যক্ষ বিদেশিবিনিয়োগ নীতির একগুচ্ছ সংশোধন প্রস্তাব আজ অনুমোদিত হল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রত্যক্ষ বিদেশিবিনিয়োগকে আরও সরল ও উদার করে তুলতেই সংশোধন প্রস্তাবে সম্মতি জানায় মন্ত্রিসভা।সংশোধনগুলি কার্যকর হলে দেশে বাণিজ্যিক কাজকর্মও তুলনামূলকভাবে সহজতর হয়ে উঠবে। এরফলে, সার্বিকভাবে বৃদ্ধি পাবে প্রত্যক্ষ বিদেশি বিনিয়োগের মাত্রাও যা বিনিয়োগ,কর্মসংস্থান এবং আয় ও উপার্জনের ক্ষেত্রে ইতিবাচক প্রভাব ফেলবে বলে মনে করা হচ্ছে। প্রসঙ্গত উল্লেখ্য,প্রত্যক্ষ বিদেশি বিনিয়োগ হল দেশের অর্থনৈতিক বিকাশ প্রচেষ্টায় একটি বড় ধরণের চালিকাশক্তি।দেশের অর্থনৈতিক বিকাশের ক্ষেত্রে ঋণের মুখাপেক্ষী না থেকে বিনিয়োগের ভরসা করেদেশকে যে আরও এগিয়ে নিয়ে যাওয়া যায়, এই নীতিটি হল সেই লক্ষ্যেই এক বিশেষ পদক্ষেপ। সরকারইতিমধ্যেই প্রত্যক্ষ বিদেশি বিনিয়োগ নীতিকে আরও বিনিয়োগ-বান্ধব করে তুলেছে। অধিকাংশক্ষেত্রগুলিতেই প্রত্যক্ষ বিদেশি বিনিয়োগকে পুরোপুরি স্বয়ংক্রিয় পদ্ধতিচালিত করেতোলা হয়েছে। সাম্প্রতিক অতীতে প্রতিরক্ষা, নির্মাণ, বিমা, পেনশন, সম্প্রচারব্যবস্থা, বিভিন্ন আর্থিক পরিষেবা, সম্পদের পুনর্গঠন, অসামরিক বিমান পরিবহণ, ওষুধউৎপাদন, ব্যবসা-বাণিজ্য ইত্যাদি ক্ষেত্রে আরও বেশি মাত্রায় বিদেশি বিনিয়োগআকর্ষণের জন্য সংস্কার প্রচেষ্টা বাস্তবায়িত করছে কেন্দ্রীয় সরকার। সরকার গৃহীতবিভিন্ন পদক্ষেপের পরিপ্রেক্ষিতে দেশে প্রত্যক্ষ বিদেশি বিনিয়োগ আসতেও শুরু করেছেউৎসাহব্যঞ্জকভাবে। যেমন, ২০১৪-১৫ অর্থ বছরেদেশে মোট প্রত্যক্ষ বিদেশি বিনিয়োগেরপরিমাণ ছিল ৪৫.১৫ বিলিয়ন মার্কিন ডলার। তুলনায়, তার আগের বছর, অর্থাৎ ২০১৩-১৪ অর্থবছরে এই মাত্রা ছিল ৩৬.০৫ বিলিয়ন মার্কিন ডলার। আবার, ২০১৫-১৬ অর্থ বছরে ৫৫.৪৬বিলিয়ন মার্কিন ডলার মূল্যের বিদেশি বিনিয়োগ এসে পৌঁছেছে ভারতে। ২০১৬-১৭ অর্থ বছরেবিনিয়োগকৃত অর্থের পরিমাণ ছিল ৬০.০৮ বিলিয়ন মার্কিন ডলার। সরকার মনে করে যেআরও বেশি মাত্রায় বিদেশি বিনিয়োগ আকর্ষণের পর্যাপ্ত সম্ভাবনা রয়েছে এ দেশে। প্রত্যক্ষবিদেশি বিনিয়োগকে আরও সরল ও উদার করে তোলার মাধ্যমেই এই সম্ভাবনার বাস্তবায়ন ঘটতেপারে। এই কারণেই প্রত্যক্ষ বিদেশি বিনিয়োগ নীতিতে বেশ কয়েকটি সংশোধন বাস্তবায়নেরপ্রস্তাবটিতে সম্মতি জানিয়েছে কেন্দ্রীয় মন্ত্রিসভা। যে যে ক্ষেত্রে এইসংশোধন কার্যকর হবে তার মধ্যে রয়েছে – খুচরো ব্যবসা-বাণিজ্য, অসামরিক বিমানপরিবহণ, নির্মাণ প্রচেষ্টা, ওষুধ উৎপাদন ইত্যাদি। একটি মাত্র ব্র্যান্ডের খুচরোব্যবসা-বাণিজ্যের ক্ষেত্রে প্রত্যক্ষ বিদেশি বিনিয়োগকে ১০০ শতাংশ স্বয়ংক্রিয়পদ্ধতিচালিত করে তোলা হবে। নির্মাণ প্রচেষ্টাকে উৎসাহ দিতে স্বয়ংক্রিয় পদ্ধতিচালিতকরা হবে ১০০ শতাংশ প্রত্যক্ষ বিদেশি বিনিয়োগকে। এয়ার ইন্ডিয়ার বিমান পরিবহণেররুটগুলিতে ৪৯ শতাংশ পর্যন্ত বিনিয়োগের অনুমতি দেওয়া হবে বিদেশি বিমান পরিবহণসংস্থাগুলিকে। প্রাথমিক বাজারগুলির মাধ্যমে বিনিয়োগের অনুমতি দেওয়া হবে এফআইআই এবংএফপিআই-গুলিকে। অন্যদিকে, প্রত্যক্ষ বিদেশি বিনিয়োগে চিকিৎসা সংক্রান্ত পদ্ধতি ওযন্ত্রপাতির প্রচলিত সংজ্ঞাটির পুনর্নির্ধারণ করা হয়েছে। /
বাণিজ্যিক জাহাজ চলাচল সম্পর্কিত নতুন আইন প্রণয়নেরলক্ষ্যে প্রস্তাবিত বিলটি সংসদে পেশ করার অনুমতি দিল কেন্দ্রীয় মন্ত্রিসভা

সংসদে পেশ করারলক্ষ্যে অনুমোদিত হল বাণিজ্যিক জাহাজ চলাচল সম্পর্কিত বিল, ২০১৬। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই বিলটি পেশকরার প্রস্তাবে সম্মতি দেওয়া হয়। বর্তমানের এইবিলটি ১৯৫৮ সালের বাণিজ্যিক জাহাজ চলাচল আইনের একটি বর্ধিত সংস্করণ। ১৯৫৯-র ঐআইনটি এবং ১৮৩৮ সালের উপকূল জাহাজ আইনের পরিবর্তে প্রস্তাবিত এই নতুন আইনটিকার্যকর হবে। নতুন এই বিলেভারতে বাণিজ্যিক জাহাজ চলাচল সম্পর্কিত আইন ও নিয়ম-নীতির সরলীকরণ ঘটবে। এছাড়াও,কিছু কিছু অপ্রচলিত ব্যবস্থা ও নিয়ম-নীতি বাতিল বলে ঘোষণা করা হবে। এর সুবাদেভারতে বাণিজ্যিক কাজকর্ম আরও সহজতর হয়ে উঠবে এবং সংশ্লিষ্ট বিভিন্ন ক্ষেত্র ওপরিষেবাগুলির সর্বস্তরে স্বচ্ছতা বজায় থাকবে।
জাতীয় ভোটদাতা দিবসে জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী জাতীয় ভোটদাতা দিবস উপলক্ষে জনগণকে শুভেচ্ছা জানিয়েছেন। প্রধানমন্ত্রী বলেছেন : “জাতীয় ভোটদাতা দিবসের শুভেচ্ছা। স্থানীয়, রাজ্য ও জাতীয় পর্যায়ে গণতান্ত্রিক প্রক্রিয়ায় অব্যর্থভাবে অংশগ্রহণের মাধ্যমে আমাদের গণতন্ত্রকে আরও মজবুত করে তোলার লক্ষ্যে এই দিনটি আমাদের অঙ্গীকারকে আরও সুদৃঢ় করে। আপনাদের সকলের এরকম অংশগ্রহণ এক নতুন ভারত গঠনে সুদূরপ্রসারী হয়ে উঠবে। আমি বিশেষ করে, তরুণ প্রজন্মের বন্ধুদের যাঁরা এখনও ভোটদাতা হিসেবে নিজেদের নাম নথিভুক্ত করেননি, তাঁদের নাম নথিভুক্তিকরণের ব্যাপারে সমাজের সর্বস্তরের মানুষকে সচেতনতা গড়ে তোলার অনুরোধ জানাই। প্রতিটি ভোট আমাদের গনতন্ত্রের বন্ধনকে আরও সুদৃঢ় করে।”
আন্তর্জাতিক উদ্ভাবন অংশীদারিত্বের ক্ষেত্রে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে মন্ত্রিসভার কর্মপরবর্তী অনুমোদন

আন্তর্জাতিক পর্যায়ে উদ্ভাবন অংশীদারিত্বের ক্ষেত্রে ভারতের পররাষ্ট্র মন্ত্রক ও গ্রেট ব্রিটেনের ফরেন, কমনওয়েলথ অ্যান্ড ডেভেলপমেন্ট অফিসের মধ্যে যে সমঝোতাপত্র বা মউ স্বাক্ষরিত হয়েছে, প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ সেটিতে কর্মপরবর্তী অনুমোদন মিলেছে। উদ্দেশ্য : এই সমঝোতা পত্র স্বাক্ষরের ফলে আন্তর্জাতিক পর্যায়ে উদ্ভাবন অংশীদারিত্বের সূচনায় ভারত ও গ্রেট ব্রিটেন সম্মত হবে। দুই দেশের মধ্যে এই অংশীদারিত্ব গড়ে উঠলে ভারতীয় উদ্ভাবকরা লাভবান হবেন এবং অন্যান্য দেশে নিজেদের উদ্ভাবন ক্ষমতা কাজে লাগানোর সুযোগ পাবেন। এর ফলে, বিভিন্ন দেশে দেশীয় উদ্ভাবকদের কাছে বিপণনের নতুন সুযোগ-সুবিধা তৈরি হবে। এমনকি, ভারতে উদ্ভাবনের এক অনুকূল বাতাবরণ গড়ে তুলতেও এই সমঝোতাপত্র অনুঘটকের ভূমিকা পালন করবে। রাষ্ট্রসঙ্ঘের সুস্থায়ী উন্নয়নের উদ্দেশ্যগুলি পূরণের সঙ্গে যুক্ত বিভিন্ন ক্ষেত্রের সমাধানে উদ্ভাবনের প্রয়োগ আরও বাড়বে। সেইসঙ্গে, সুস্থায়ী উন্নয়নের উদ্দেশ্যগুলি পূরণের পথ আরও সুগম হবে। এই সমঝোতাপত্রের ফলে যে তহবিল, অনুদান, বিনিয়োগ এবং কারিগরি সহায়তা পাওয়া যাবে তার ফলে ভারতীয় শিল্পোদ্যোগীরা তাঁদের উদ্ভাবনী দক্ষতা বিভিন্ন উন্নয়নশীল দেশে বাস্তবিক প্রয়োগের ক্ষেত্রে আরও বেশি সুযোগ পাবেন। আন্তর্জাতিক পর্যায়ে উদ্ভাবন অংশীদারিত্বের ফলে বিভিন্ন দেশের সীমা ছাড়িয়ে এক উদার ই-বাজার ব্যবস্থার সূচনা হবে, যার ফলে উদ্ভাবনী ক্ষমতার যথাযথ প্রয়োগের ক্ষেত্রে সুযোগ-সুবিধা যেমন বাড়বে, তেমনই উদ্ভাবন ব্যবস্থার প্রয়োগের ফলে তার প্রভাব মূল্যায়নের ক্ষেত্রে স্বচ্ছতা ও দায়বদ্ধতা বৃদ্ধি পাবে।
কোভিড – ১৯ এর মোকাবিলায় ভারত ও আফগানিস্তান একযোগে সঙ্ঘবদ্ধভাবে কাজ করবে : প্রধানমন্ত্রী

প্রধানমন্ত্রী শ্রী নরেন্দ্র মোদী, আজ বলেছেন, ভারত ও আফগানিস্তান কোভিড – ১৯ মহামারীর মোকাবিলা একযোগে সঙ্ঘবদ্ধভাবে করবে। আফগানিস্তানের রাষ্ট্রপতি ড. আশরাফ ঘানি, জরুরী ওষুধ হাইড্রোক্লোরোকুইন, প্যারাসিটামল সহ অন্যান্য সামগ্রী পাঠানোর জন্য ভারতকে ধন্যবাদ জানিয়ে ট্যুইট করেছেন। প্রধানমন্ত্রী, সেই ট্যুইটেরই জবাব দিয়েছেন। আফগানিস্তানের রাষ্ট্রপতিকে প্রধানমন্ত্রী বলেন, “ইতিহাস, ভূগোল এবং সংস্কৃতির উপর ভিত্তি করে ভারত ও আফগানিস্তানের মধ্যে বিশেষ বন্ধুত্বের সম্পর্ক রয়েছে। দীর্ঘদিন ধরে আমরা যৌথভাবে সন্ত্রাসবাদের বিরুদ্ধে লড়াই করেছি। একইভাবে আমরা কোভিড – ১৯কে একযোগে সঙ্ঘবদ্ধধভাবে মোকাবিলা করবো।”
রবিবারের জনতা কারফিউকে সমর্থন করার জন্য বিভিন্ন স্তরের জনগণকে প্রধানমন্ত্রীর ধন্যবাদ

কোভিড-১৯ করোনা ভাইরাসের সংক্রমণ প্রতিহত করতে রবিবার, ২২ মার্চ সমাজের বিভিন্ন স্তরের মানুষ একসঙ্গে যেভাবে জনতা কারফিউকে সমর্থন জানিয়েছেন, প্রধানমন্ত্রী শ্রী নরেন্দ্র মোদী তার প্রশংসা করেছেন। বিভিন্ন স্তরের প্রভাবশালী ও সফল ব্যক্তিত্ব এবং নানা সংগঠন, জনতা কারফিউ-এর সমর্থনে এগিয়ে এসেছেন, এবং একে সফল করার জন্য দেশবাসীকে আহ্বান জানিয়েছেন।
মুম্বাইয়ে বিমানবন্দর কর্তৃপক্ষের সঙ্গে পৌর নিগমের জমি হস্তান্তর

মুম্বাই আন্তর্জাতিক বিমানবন্দরের ২৯৬০.৯০ বর্গমিটার জমি বৃহত্তর মুম্বাইয়ের পৌর কর্তৃপক্ষের সমপরিমাণ জমির সঙ্গে বিনিময় বা হস্তান্তরের বিষয়টি আজ আনুষ্ঠানিকভাবে অনুমোদন লাভ করল কেন্দ্রীয় মন্ত্রিসভার। মন্ত্রিসভার বৈঠকে সভাপতিত্ব করেন প্রধানমন্ত্রী শ্রী নরেন্দ্র মোদী। এই বিনিময় বা হস্তান্তরের ফলে দু’পক্ষই বিশেষভাবে লাভবান হবে।
একটি নতুন মেডিকেল কলেজ স্থাপনের লক্ষ্যে ঝাড়খণ্ডের কর্মায় অবস্থিত কেন্দ্রীয় হাসপাতালটিকে ঝাড়খণ্ড সরকারের অনুকূলে হস্তান্তরের সিদ্ধান্ত নিল কেন্দ্রীয় মন্ত্রিসভা

ঝাড়খণ্ডের জেলা ও রেফারেল হাসপাতালগুলিতে মেডিকেল কলেজ স্থাপনের লক্ষ্যে এবং সংশ্লিষ্ট অঞ্চলের জনসাধারণের স্বাস্থ্য ও চিকিৎসা সম্পর্কিত চাহিদা পূরণে ঝাড়খণ্ডের কর্মায় অবস্থিত কেন্দ্রীয় শ্রম ও কর্মসংস্থান মন্ত্রকের নিয়ন্ত্রণাধীন সেন্ট্রাল হাসপাতাল এবং তার জমি ও বাড়িটিকে ঝাড়খণ্ড সরকারের অনুকূলে হস্তান্তরের একটি প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে সিদ্ধান্ত নেওয়া হয় যে এই হাসপাতাল ও জমি হস্তান্তর-বাবদ ঝাড়খণ্ড সরকারের কাছ থেকে কোনরকম অর্থ আদায় করা হবে না। আগামী তিন মাসের মধ্যে এই হস্তান্তরের কাজ সম্পূর্ণ হবে বলে আশা করা হচ্ছে। এজন্য কেন্দ্রীয় শ্রম ও কর্মসংস্থান মন্ত্রক এবং ঝাড়খণ্ড সরকারের মধ্যে একটি মউও স্বাক্ষরিত হবে। প্রস্তাবটি বাস্তবায়িত হলে দেশে প্রশিক্ষণপ্রাপ্ত চিকিৎসকের সংখ্যা বৃদ্ধির পাশাপাশি, সংশ্লিষ্ট অঞ্চলে স্বাস্থ্য ও চিকিৎসা পরিকাঠামোরও প্রসার ঘটবে। ফলে, ঝাড়খণ্ডের কর্মা এবং তার আশপাশের অধিবাসীরা উন্নত স্বাস্থ্য ও চিকিৎসা পরিষেবার সুযোগ লাভ করবেন। /…
নেপালের প্রধানমন্ত্রীর সঙ্গে প্রধানমন্ত্রী মোদীর বৈঠক

প্রধানমন্ত্রী শ্রী নরেন্দ্র মোদী ও তাঁর মন্ত্রী পরিষদের শপথ গ্রহণ অনুষ্ঠানে গত ৩০ মে নেপালের প্রধানমন্ত্রী শ্রী কে পি শর্মা ওলি উপস্থিত ছিলেন। প্রধানমন্ত্রী মোদীর সঙ্গে শুক্রবার এক দ্বিপাক্ষিক বৈঠকে প্রধানমন্ত্রী ওলি ভারতে সাধারণ নির্বাচনে তাঁর দলের বিপুল জয়ের জন্য শ্রী মোদীকে অভিনন্দন জানান। প্রধানমন্ত্রী মোদী সে দেশের প্রধানমন্ত্রীকে ধন্যবাদ জানিয়ে ভারত ও নেপালের মধ্যে পরম্পরাগত ঘনিষ্ঠ ও বহুমুখী অংশীদারিত্বমূলক সম্পর্ককে আরও মজবুত করতে নেপালের সঙ্গে একযোগে কাজ করার ব্যাপারে তাঁর অঙ্গীকারের কথা পুনরায় ব্যক্ত করেন। দ্বিপাক্ষিক বিভিন্ন প্রকল্প ও উদ্যোগ রূপায়ণের অগ্রগতিতে দুই নেতাই সন্তোষ প্রকাশ করেছেন। /
আইএআইএস-এর আইআরডিএআই-এ অন্তর্ভুক্তির প্রস্তাবে কর্ম পরবর্তী অনুমোদন কেন্দ্রীয় মন্ত্রিসভার

ইন্টারন্যাশনাল অ্যাসোসিয়েশন অফ ইন্স্যুরেন্স অফ সুপারভাইজার্স (আইএআইএস)-এ আইআরডিএআই-এর অন্তর্ভুক্তির প্রস্তাবটিতে বুধবার এখানে কর্মপরবর্তী অনুমোদন দিল কেন্দ্রীয় মন্ত্রিসভা। বহুপাক্ষিক মউ সম্পাদনের ক্ষেত্রে আইআরডিএআই-কে অন্যতম স্বাক্ষরকারীহিসেবে স্বীকৃতিদানের লক্ষ্যেই এই সিদ্ধান্ত কেন্দ্রীয় মন্ত্রিসভার। বুধবারেরবৈঠকে নেতৃত্ব দেন প্রধানমন্ত্রী শ্রী নরেন্দ্র মোদী স্বয়ং। প্রসঙ্গতউল্লেখ্য, আইএআইএস হল বিমা পর্যবেক্ষকদের মধ্যে তথ্য ও সহযোগিতা বিনিময়ের একটিআন্তর্জাতিক মঞ্চ। কোনরকম দ্বিপাক্ষিক চুক্তি সম্পাদিত না হলে সেই পরিস্থিতিতেআইএআইএস-এর মাধ্যমে একটি বহুপাক্ষিক চুক্তি সম্পাদনের ভিত্তিতে সহযোগিতা ও তথ্যবিনিময়ের ব্যবস্থা করা হয়। /
বারাণসীতে জাতীয় মহিলা জীবিকা সম্মেলন-২০১৯এ প্রধানমন্ত্রী অংশগ্রহণ

আন্তর্জাতিক নারী দিবসে প্রধানমন্ত্রী শ্রী নরেন্দ্র মোদী বারাণসীর দীনদয়াল হস্তকলা সঙ্কুলে জাতীয় মহিলা জীবিকা সম্মেলন-২০১৯এ অংশগ্রহণ করেন। প্রধানমন্ত্রী উত্তরপ্রদেশ গ্রামীণ জীবিকা মিশনের সহযোগিতায় স্বনির্ভর গোষ্ঠীগুলির উৎপাদিত পণ্য নিয়ে আয়োজিত প্রদর্শনীটি ঘুরে দেখেন। তিনি মহিলা সুবিধাভোগীদের হাতে বৈদ্যুতিক চক, সৌরচক্র, মধু মোড়ক তুলে দেন। ৫টি মহিলা স্বনির্ভর গোষ্ঠীর হাতে প্রশস্তিপত্র তুলে দেন। দীনদয়াল অন্তদ্বয় যোজনায় এনআরএলএম উত্তরপ্রদেশে সহযোগিতায় গঠিত মহিলাদের বিভিন্ন স্বনির্ভর গোষ্ঠী প্রধানমন্ত্রীকে ‘ভারত কে বীর’ তহবিলে ২১ লক্ষ টাকার চেক তুলে দেন। আন্তর্জাতিক নারী দিবসে উপলক্ষ্যে শ্রী নরেন্দ্র মোদী সমস্ত মহিলাকে শ্রদ্ধা জানান। তিনি বলেন, নতুন ভারত গঠনে মহিলাদের গুরুত্বপূর্ণ ভূমিকা রয়েছে। ভিডিও কনফারেন্সের মাধ্যমে ৭৫ হাজার স্হান থেকে ৬৫ লক্ষ মহিলা এই অনুষ্ঠানে যোগ দেওয়ায় প্রধানমন্ত্রী সন্তোষ প্রকাশ করেন। মহিলাদের ক্ষমতায়নে বারাণসী উজ্জ্বল উদাহরণ বলে তিনি মন্তব্য করেন। মহিলাদের ক্ষমতায়নের লক্ষ্যে সরকার সম্পূর্ণ দায়বদ্ধ বলে প্রধানমন্ত্রী উল্লেখ করেন। মহিলা এবং কন্যা শিশুদের কল্যাণের জন্য কেন্দ্রীয় সরকারের বিভিন্ন প্রকল্পের কথাও তিনি উল্লেখ করেন। এরমধ্যে রয়েছে- স্বাস্হ্য, পুষ্টি, পয়ঃনিকাশী, শিক্ষা, দক্ষতা উন্নয়ন, স্বনির্ভর কর্মসংস্হান, নতুন গ্যাসের সংযোগ, নারীদের সুরক্ষা এবং নিরাপত্তা নিশ্চিত করা। তিনি বলেন, সরকার ৬ মাসের মাতৃত্বকালীন ছুটি চালু করেছে। এটি বিশ্বের মধ্যে সর্বোৎকৃষ্ট। প্রধানমন্ত্রী জানান, সব কেন্দ্রীয় সরকারের প্রকল্পে মহিলাদের অগ্রাধিকার দেওয়া হচ্ছে। মুদ্রা যোজনার আওতায় ১৫ কোটি সংখ্যক ঋণ দেওয়া হয়েছে। এরমধ্যে ১১ কোটি ঋণ মহিলারা পেয়েছেন। স্বনির্ভর গোষ্ঠীদের কর্মকান্ডের ভূয়সী প্রশংসা করেন প্রধানমন্ত্রী। তিনি বলেন, তাঁদের কাজে শুধু পরিবারেরই উন্নতিসাধন হয় না, তা দেশের উন্নয়নেও সাহায্য করে। শ্রী নরেন্দ্র মোদী বলেন, সরকার স্বনির্ভর গোষ্ঠীগুলিকে ব্যাঙ্ক ঋণ সহ নানা সুবিধা দেওয়ায় সেগুলির উৎসাহ বেড়েছে। তিনি জানান, দেশে এখন ৫০ লক্ষ স্বনির্ভর গোষ্ঠীতে ৬ কোটি মহিলা যুক্ত। তাঁর সরকারের লক্ষ্য হল প্রতিটি পরিবারের একজন করে মহিলা সদস্য যেন একটি স্বনির্ভর গোষ্ঠীতে যুক্ত থাকেন। স্বনির্ভর গোষ্ঠীগুলিকে আরও উদ্ভাবক এবং তাঁদের বাজার বোঝার ক্ষমতা বাড়ানোর পরামর্শ দেন প্রধানমন্ত্রী। সরকারকে তাঁদের উৎপাদিত পণ্যের ‘জেম পোর্টাল’এর মাধ্যমে বিক্রির তিনি পরামর্শ দেন।প্রধানমন্ত্রী বলেন, যেসব জায়গায় সুযোগ রয়েছে স্বনির্ভর গোষ্ঠীগুলির সেইসব ক্ষেত্রে প্রসারিত হওয়া উচিত। সম্প্রতি চালু হওয়া প্রধানমন্ত্রী শ্রম মান-ধন যোজনার সুযোগ মহিলাদের নেওয়ার জন্য শ্রী নরেন্দ্র মোদী প্রস্তাব দেন। এরফলে বৃদ্ধ বয়সে তাঁরা আর্থিক নিরাপত্তা পাবেন। তিনি কিষান সম্মান নিধি এবং আয়ুষ্মান ভারত যোজনার কথা উল্লেখ করেন। বারাণসীতে প্রধানমন্ত্রী স্বনির্ভর গোষ্ঠীগুলির সদস্যদের সঙ্গে মতবিনিময়ও করেন। /
ডিসকমের বকেয়া ঋণের দায় মেটানোর লক্ষ্যে সময়সীমা বৃদ্ধির প্রস্তাব অনুমোদন

ডিসকমগুলির ৫০ শতাংশেরও বেশি বকেয়া ঋণের দায়িত্ব হস্তান্তর সম্পর্কিত কাজের সময়সীমা বৃদ্ধির প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। এটির সময়সীমা এর আগে ধার্য করা হয় ৩১ মার্চ, ২০১৫ পর্যন্ত। মন্ত্রিসভার এই সিদ্ধান্তের ফলে সময়সীমা আরও এক বছর বাড়িয়ে করা হল ৩১ মার্চ, ২০১৬। এর ফলে, উজ্জ্বল ডিসকম অ্যাস্যুরেন্স যোজনা অর্থাৎ, ‘উদয়’-এ যে রাজ্যগুলি এর আগে যোগ দিতে পারেনি, তাদের জন্যও এই সুযোগ সম্প্রসারিত হল। ‘উদয়’ কর্মসূচিটিতে যোগদানের ব্যাপারে ইতিমধ্যেই সম্মতি জানিয়েছে ১৯টি রাজ্য। এর মধ্যে রাজস্থান, উত্তরপ্রদেশ, ছত্তিশগড়, ঝাড়খণ্ড, পাঞ্জাব, বিহার, হরিয়ানা, গুজরাট, উত্তরাখণ্ড এবং জম্মু ও কাশ্মীর ইতিমধ্যেই মউ স্বাক্ষর করেছে কেন্দ্রীয় সরকারের সঙ্গে। ২০১৫-১৬ অর্থ বছরে ৯৯,৫৪১ কোটি টাকার বন্ড ছাড়া হয় অংশগ্রহণকারী রাজ্যগুলির পক্ষ থেকে যাতে ‘উদয়’-এ অংশগ্রহণকারী রাজ্যগুলির ডিসকমের ৫০ শতাংশ বকেয়া ঋণ শোধ করা যায়। এর পরেও ১১,৫২৪ কোটি টাকার ডিসকম বন্ড ছাড়া হয়। বর্তমান আর্থিক বছরে ১৪,৮০১ কোটি টাকার বন্ড ছেড়েছে উত্তরপ্রদেশ।
মানববাহিত মহাকাশযান কর্মসূচির আওতায় যৌথ উদ্যোগ গ্রহণে ভারত ও রাশিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারত ও রাশিয়ার মধ্যে মানববাহিত মহাকাশযান কর্মসূচির আওতায় যৌথ উদ্যোগ গ্রহণের লক্ষ্যে স্বাক্ষরিত সমঝোতাপত্র সম্পর্কে বৃহস্পতিবার (৬ ডিসেম্বর) কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে জানানো হয়েছে। গত ১৫ অক্টোবর নতুন দিল্লিতে দু’দেশের মধ্যে এই সমঝোতাপত্র বা মউ স্বাক্ষরিত হয়। এই মউ স্বাক্ষরের ফলে ভারত ও রাশিয়ার মধ্যে মহাকাশ কর্মসূচিতে সহযোগিতা আরও মজবুত হবে। সেই সঙ্গে, মানববাহিত মহাকাশ কর্মসূচির জন্য প্রয়োজনীয় প্রযুক্তি এবং আধুনিক প্রণালীর উদ্ভাবনে গতি আনতেও এই মউ গুরুত্বপূর্ণ ভূমিকা পালন করবে। মানবজাতির কল্যাণে মহাকাশ প্রযুক্তির প্রয়োগের ক্ষেত্রে যৌথ উদ্যোগ গ্রহণেও এই মউটি সহায়ক হবে। স্বাক্ষরিত মউ অনুযায়ী, একটি যৌথ কর্মীগোষ্ঠী গঠন করা হবে। এই কর্মীগোষ্ঠী সমঝোতাপত্রের বিভিন্ন দিক নির্দিষ্ট সময়সীমার মধ্যে রূপায়ণের পন্থা-পদ্ধতি খুঁজে বের করতে কর্মপরিকল্পনা রচনার কাজ করবে।
ব্রিকস শীর্ষ সম্মেলন চলাকালীন ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রসমূহ

ব্রিকস শীর্ষ সম্মেলন চলাকালীন সমঝোতাপত্র স্বাক্ষরিত হয়েছে। গতকাল নতুন দিল্লীর কৃষি গবেষণা সংক্রান্ত ভারতীয় পর্ষদ এবং দক্ষিণ আফ্রিকার প্রিট্রোরিয়াস্হিত কৃষি গবেষণা পর্ষদের মধ্যে একটি সমঝোতাপত্র স্বাক্ষরিত হয়। দক্ষিণ আফ্রিকার কারিগরি দক্ষতা বিষয়ক গান্ধী মান্ডেলা কেন্দ্রটি গড়ে তোলার ব্যাপারেও দু-দেশের মধ্যে সমঝোতাপত্র স্বাক্ষরিত হয়েছে। ভারতীয় মহাকাশ গবেষণা সংস্হা /
২০২০-র কেন্দ্রীয় বাজেটের জন্য প্রধানমন্ত্রী মতামত ও পরামর্শ আহ্বান করলেন

২০২০’র কেন্দ্রীয় বাজেটের জন্য প্রধানমন্ত্রী শ্রী নরেন্দ্র মোদী MyGov – এ সাধারণ মানুষের মতামত ও পরামর্শ জানানোর আহ্বান জানিয়েছেন। এক ট্যুইট বার্তায় প্রধানমন্ত্রী বলেছেন, “১৩০ কোটি ভারতবাসীর আশা-আকাঙ্খা এবং উন্নয়নশীল ভারতের দিশায় প্রতিফলিত হবে এই কেন্দ্রীয় বাজেট। আমি MyGov – এ সাধারণ মানুষের মতামত ও পরামর্শ জানানোর আহ্বান জানাচ্ছি”।